**ZMLUVA**

**o poskytovaní služieb v oblasti dodávok softvérových licencií alebo softvérovej podpory**

**č. \_\_\_\_\_\_\_\_\_\_\_\_\_\_\_\_\_\_\_\_\_\_**

*uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov*

*medzi*

**Článok I**

**Zmluvné strany**

**Dodávateľ:**

Obchodné meno: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Miesto podnikania: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zapísaný **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČO: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

DIČ: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČ DPH: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Bankové spojenie: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo účtu v tvare IBAN: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zastúpený: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Telefónne číslo: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

e-mail: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ďalej len ,,***Dodávateľ***“)

**a**

**Odberateľ:**

Názov: **Datacentrum**

So sídlom: Cintorínska 5, 814 88 Bratislava

V mene ktorého koná: Ing. Tibor Tarábek, riaditeľ

Zapísaný: rozpočtová organizácia zriadená na základe zriaďovacej listiny

IČO: 00151564

DIČ: 2020845079

Bankové spojenie: Štátna pokladnica

Číslo účtu v tvare IBAN:

Telefónne číslo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej ako „***Odberateľ***“)

**Článok II**

**Úvodné ustanovenie**

1. Táto zmluva sa uzatvára ako výsledok verejného obstarávania – výzvy na predkladanie ponúk v Dynamickom nákupnom systéme v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Oznámenie o zakladaní Dynamického nákupného systému bolo zverejnené vo vestníku ES č. ................

**Článok III**

**Predmet zmluvy**

1. Predmetom tejto zmluvy je dodávka softvéru, resp. softvérová podpora produktu / Špecifikácia predmetu zmluvu tvorí prílohu č. 1 tejto zmluvy (ďalej len „***predmet zmluvy***“).
2. Predmet zmluvy bude odovzdaný Odberateľovi nasledovne najneskôr do \_\_.\_\_.\_\_\_\_, pričom jeho riadne odovzdanie potvrdí Odberateľ svojim podpisom na preberacom protokole, resp. podľa povahy bude odovzdávaný priebežne počas trvania tejto zmluvy.

**Článok IV**

**Vykonanie predmetu zmluvy**

1. Dodávateľ je povinný vykonávať služby súvisiace s predmetom zmluvy v termínoch dohodnutých s Odberateľom.
2. Odberateľ je povinný dodať Dodávateľovi podklady nevyhnutné pre potreby dodávky softvéru – softvérových licencií, resp. výkonu služieb, súvisiacich s predmetom zmluvy, a to priebežne podľa požiadaviek Dodávateľa.
3. Za doklady a iné materiály, ktoré budú poskytnuté Dodávateľovi za účelom poskytnutia služieb, ktoré sú predmetom zmluvy, mimo sídla Odberateľa zodpovedá v celom rozsahu Dodávateľ, a to až do momentu ich vrátenia Odberateľovi.
4. Dodávateľ sa zaväzuje vykonať pre Odberateľa predmet zmluvy s odbornou starostlivosťou.

**Článok V**

**Cena**

* 1. Zmluvné strany sa dohodli na cene za predmet zmluvy v zmysle ustanovenia zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov.
  2. Zmluvné strany sa dohodli, že celková cena za predmet zmluvy bude ................. EUR bez DPH, t. j. ................ EUR s DPH (ďalej len „***Cena***“). Cena je maximálna a je cenou za plnenie celého predmetu zmluvy.
  3. Právo na zaplatenie dohodnutej Ceny vzniká Dodávateľovi riadnym a včasným splnením jeho záväzkov, najmä včasným dodaním predmetu zmluvy v dohodnutom, potvrdením preberacieho protokolu Odberateľom a riadnym a včasným doručením faktúry podľa podmienok tejto zmluvy.
  4. Cena bude Odberateľom uhradená na základe faktúry vystavenej Dodávateľom v súlade s právnymi predpismi platnými na území Slovenskej republiky do 15 dní po dodaní predmetu zmluvy a jeho prevzatí Odberateľom.
  5. Faktúra spracovaná v súlade s právnymi predpismi platnými na území Slovenskej republiky, bude doručená Odberateľovi v sídle uvedenom v záhlaví tejto zmluvy v troch originálnych výtlačkoch a bude obsahovať minimálne nasledovné údaje:
* označenie Dodávateľa a Odberateľa
* bankové údaje: IBAN, SWIFT
* IČO a DIČ Kupujúceho a IČO Predávajúceho
* číslo zmluvy a deň jej uzatvorenia, a to v nasledovnom znení „*fakturujem Vám poskytovanie služieb zmluvy \_\_\_\_\_\_\_\_\_\_\_\_\_\_\_\_ č. AOAS-1-xx20xx zo dňa \_\_\_\_\_\_\_\_\_\_\_\_*“
* číslo faktúry, resp. daňového dokladu, dátum jej vystavenia
* fakturovanú sumu vyjadrenú v EUR a lehotu jej splatnosti.

Neoddeliteľnou súčasťou faktúry bude preberací protokol potvrdený odberateľom.

* 1. Odberateľ je oprávnený namietať vecnú a formálnu správnosť a úplnosť faktúry alebo jej povinných príloh a vrátiť faktúru bez zaplatenia najneskôr do uplynutia lehoty splatnosti. Oprávneným vrátením faktúry prestane plynúť lehota jej splatnosti. Nová 30-dňová lehota splatnosti začne plynúť odo dňa doručenia novej opravnej faktúry.
  2. Faktúra sa považuje za doručenú v listinnej (tlačenej) forme, ak bola doručená na adresu sídla Odberateľa a v elektronickej forme, ak bola doručená výlučne na adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Elektronická faktúra doručená na inú e-mailovú adresu sa nepovažuje za elektronickú faktúru doručenú Odberateľovi v zmysle tejto zmluvy. Do 10 dní od nadobudnutia účinnosti tejto zmluvy, je Dodávateľ povinný písomne oznámiť Odberateľovi, či bude pri fakturácii podľa tejto zmluvy používať elektronickú formu alebo listinnú (tlačenú) formu faktúr. Písomné oznámenie Dodávateľa o forme spôsobu fakturácie sa považuje za záväzné dňom jeho doručenia Odberateľovi. V prípade doručovania elektronických faktúr bude v oznámení uvedená aj e-mailová adresa, z ktorej budú faktúry odosielané.
  3. Lehota splatnosti faktúry je 30 dní odo dňa jej doručenia Odberateľovi pri splnení podmienok uvedených v tejto zmluve.
  4. Odberateľ zaplatí faktúru formou bezhotovostného platobného styku bez poskytnutia preddavku alebo zálohovej platby. Platobná povinnosť Odberateľa sa bude považovať za splnenú v deň, keď bude z účtu Odberateľa odpísaná príslušná suma v prospech účtu Dodávateľa.

**Článok VI**

**Práva a povinnosti zmluvných strán**

1. Dodávateľ je povinný zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním služieb špecifikovaných v tejto zmluve.
2. Dodávateľ považuje informácie, doklady a iné materiály poskytnuté Odberateľom pre plnenie predmetu zmluvy za prísne dôverné. Okruh pracovníkov Dodávateľa zabezpečujúcich vykonávanie služieb súvisiacich s predmetom zmluvy bude Odberateľovi vopred písomne oznámený.
3. V súvislosti so spracovaním osobných údajov Dodávateľom pre účely zákona č. 297/2008 Z.z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov (ďalej len „***zákon č. 297/2008 Z.z.***“) má Dodávateľ ako povinná osoba postavenie prevádzkovateľa vo vzťahu k informačnému systému osobných údajov, ktorého účel spracúvania vymedzuje zákon  č. 297/2008 Z.z., a preto bude osobné údaje klienta, Odberateľa, na účel vykonania starostlivosti spracúvať v intenciách § 19 zákona č. 297/2008 Z.z. bez súhlasu dotknutej osoby. Dodávateľ spracúva a chráni osobné údaje v súlade s ustanoveniami Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „***GDPR***“) a zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „***zákon o ochrane osobných údajov***“), ako aj so všetkými všeobecne záväznými právnymi predpismi, ktoré ich vykonávajú. Počas predzmluvných vzťahov, ako aj počas samotného poskytovania služieb zo strany Dodávateľa, Odberateľ môže poskytovať dodávateľovi osobné údaje rôznych fyzických osôb. Dodávateľ sa pre účely tejto zmluvy považuje za prevádzkovateľa týchto osobných údajov v zmysle čl.  4 ods. 7 GDPR a/alebo § 5 písm. o) zákona o ochrane osobných údajov.
4. Dodávateľ je oprávnený spracúvať osobné údaje dotknutých osôb len po dobu trvania tejto zmluvy. Dodávateľ je oprávnený spracúvať osobné údaje dotknutých osôb v rozsahu v akom sú uvedené v dokumentoch poskytnutých dotknutou osobou alebo Odberateľom, pokiaľ je ich spracúvanie nevyhnutné vzhľadom na účel, na ktorý sa spracúvajú.
5. Dodávateľ je povinný počas spracúvania osobných údajov postupovať v súlade s GDPR a zákonom o ochrane osobných údajov.
6. Dodávateľ zodpovedá za škodu spôsobenú spracúvaním osobných údajov v prípade nesplnenia povinností mu výslovne uložených GDPR a zákonom o ochrane osobných údajov alebo ak konal nad rámec alebo v rozpore s pokynmi Odberateľa, ktoré boli v súlade so zákonom.

**Článok VII**

**Spoločné ustanovenia**

* 1. Zmluvné strany sa zaväzujú zachovať mlčanlivosť o všetkých skutočnostiach, týkajúcich sa druhej zmluvnej strany. Dôverné informácie nesmú byť použite k iným účelom, než k plneniu predmetu tejto zmluvy.
  2. Odberateľ môže od zmluvy odstúpiť v prípade, že Dodávateľ neplní svoj záväzok uvedený v čl. III tejto zmluvy v požadovanej kvalite, prípadne v dohodnutých časových intervaloch bez nároku na úhradu už vynaložených nákladov. Ak Odberateľ odstúpi od zmluvy na základe vlastného rozhodnutia, prislúcha Dodávateľovi pomerná časť odmeny za už poskytnutú službu.
  3. Dodávateľ je oprávnený vypovedať túto zmluvu len zo závažných dôvodov, najmä, ak sa narušila nevyhnutná dôvera medzi ním a Odberateľom alebo ak Odberateľ neposkytuje Dodávateľovi potrebnú súčinnosť a informácie nevyhnutné pre výkon predmetu zmluvy. V prípade výpovede zmluvy je Dodávateľ povinný odovzdať Odberateľovi všetky doklady a iné materiály, ktoré mu do dňa doručenia výpovede Odberateľ zapožičal. Výpovedná lehota je 30 dní a začína plynúť odo dňa nasledujúceho po dni doručenia písomnej výpovede.
  4. Odberateľ je oprávnený vypovedať túto zmluvu len zo závažných dôvodov, najmä, nie však výlučne, ak sa narušila nevyhnutná dôvera medzi ním a Dodávateľom. V prípade výpovede zmluvy je Dodávateľ povinný odovzdať Odberateľovi všetky doklady a iné materiály, ktoré mu do dňa doručenia výpovede Odberateľ zapožičal. Výpovedná lehota je 30 dní a začína plynúť odo dňa nasledujúceho po dni doručenia písomnej výpovede.
  5. Ak Dodávateľ nedodrží lehotu poskytnutia predmetu zmluvy dohodnutú v zmysle tejto rámcovej dohody, zaplatí Odberateľovi zmluvnú pokutu vo výške 0,05 % z ceny neposkytnutého predmetu zmluvy za každý deň omeškania. Základom pre výpočet je cena neposkytnutého predmetu zmluvy s DPH.
  6. Dodávateľ je povinný vybaviť uplatnenú reklamáciu (vrátane odstránenia vád) najneskôr do 30 dní odo dňa doručenia reklamácie. Ak Dodávateľ nevybaví reklamáciu v dohodnutej dobe, zaplatí Odberateľovi zmluvnú pokutu vo výške 50,- EUR, a to za každý aj začatý deň omeškania.
  7. Ak Odberateľ nezaplatí faktúru včas, zaplatí Dodávateľovi úrok z omeškania podľa § 369 ods. 2 Obchodného zákonníka.
  8. Oprávnená zmluvná strana oznámi povinnej zmluvnej strane zmluvnú pokutu vo forme penalizačnej faktúry. Zmluvné strany sa dohodli, že penalizačná faktúra Odberateľa môže byť jednostranne započítaná voči faktúre Dodávateľa za poskytnutie predmetu zmluvy. Uplatnením zmluvnej pokuty nie sú dotknuté nároky na náhradu škody.
  9. Dohodnuté sankcie zaplatí povinná strana strane oprávnenej do 30 dní odo dňa ich písomného uplatnenia

Článok VIII

Záverečné ustanovenia

1. Zmeny resp. doplnenia tejto zmluvy sa musia uskutočniť formou písomného dodatku k tejto zmluve, ktorý bude podpísaný oboma zmluvnými stranami a vyhotovený v takom počte kópií ako táto zmluva.
2. Zmluva nadobúda platnosť dňom podpisu oboma zmluvnými stranami a po schválení akcionárom. Účinnosť nadobúda dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky, nakoľko ide o povinne zverejňovanú zmluvu v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Dodávateľ s tu uvedeným zverejnením tejto zmluvy súhlasí. Zmluvné strany súhlasia s tým, že zverejnením tejto zmluvy nebude porušené ani ohrozené obchodné tajomstvo ani porušené zverejnenie dôverných informácií. V prípade, ak k tomu bude zákonný dôvod, Dodávateľ musí byť pri podpise tejto zmluvy zapísaný v Registri partnerov verejného sektora, rovnako aj jeho subdodávatelia, ktorým táto povinnosť vyplýva zo zákona. Dodávateľ sa zaväzuje predložiť Odberateľovi zoznam subdodávateľov, ktorých použije pri realizácii predmetu tejto Zmluvy.
3. Zmluva je vyhotovená v troch (3) exemplároch, z ktorých Dodávateľ obdrží jedno (1) vyhotovenie a Odberateľ dve (2) vyhotovenia.
4. Zmluvné strany vyhlasujú, že sú spôsobilé na právne úkony, že zmluvu uzavreli na základe vzájomnej dohody a na základe slobodnej a vážnej vôle, zmluvu neuzatvorili v tiesni, ani za nápadne nevýhodných podmienok, zmluva je urobená v predpísanej forme, zmluvu si pozorne prečítali, jej obsahu porozumeli a na znak súhlasu s ňou ju podpísali.

V \_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_\_\_\_

**za Dodávateľa: za Odberateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_** **Ing. Tibor Tarábek, riaditeľ**